കുട്ടികളുടെ പാര്ക്ക് തുറക്കണമെന്ന് വൈക്കം: സിനിമാ തിയറ്റര് തുറക്കുകയും സ്കൂളുകളിലേക്കു ദിവസങ്ങള്ക്കുള്ളില് കുട്ടികള് എത്തുകയും ചെയ്യുന്ന സാഹചര്യത്തില് കുട്ടികളുടെ പാര്ക്ക് തുറന്നു പ്രവര്ത്തിപ്പിക്കുന്നതിനു അധികൃതര് നടപടി സ്വീകരിക്കണമെന്ന ആവശ്യം ശക്തമാകുന്നു. ഒന്നര വര്ഷമായി അടഞ്ഞുകിടക്കുന്ന കായലോരത്തെ കുട്ടികളുടെ പാര്ക്കില് പുല്ലു വളര്ന്നു തുടങ്ങി. കോവിഡ് നിയന്ത്രണങ്ങളില് ഇളവുകള് വന്നതോടെ കുട്ടികളുമായി കുടുംബങ്ങള് കൂടുതലായി നിരത്തില്വന്നുതുടങ്ങി. കുട്ടികള് എത്താതായതോടെ ലക്ഷങ്ങള് ചെലവഴിച്ചു സ്ഥാപിച്ച കളി ഉപകരണങ്ങള് നശിക്കുന്ന നിലയിലാണ്. പാര്ക്ക് പ്രവര്ത്തിക്കാത്തതിനാല് കളി ഉപകരണങ്ങള് വൃത്തിയാക്കാനുമാകുന്നില്ല. കുട്ടികളുടെ പാര്ക്ക് തുറന്നു പ്രവര്ത്തിപ്പിക്കുന്നതിനു സര്ക്കാര് നടപടി സ്വീകരിക്കണമെന്ന് നാട്ടുകാര് ആവശ്യപ്പെട്ടു.